Σιροπιαστή αμυγδαλόπιτα
Σιροπιαστή και ζουμερή αμυγδαλόπιτα, ό,τι πρέπει για να συνοδεύσει τον καφέ ή το τσάι σας.
250 γρ. βούτυρο αγελάδος, σε θερμοκρασία δωματίου, κομμένο σε κομμάτια + λίγο για το ταψί, 200 γρ. ζάχαρη άχνη, 9 αυγά, χωρισμένα σε κρόκους και ασπράδια, 100 γρ. ζάχαρη λευκή, κρυσταλλική, 250 γρ. αμύγδαλα λευκά, 500 γρ. σιμιγδάλι ψιλό, λίγο αλεύρι για το ταψί, 1 κιλό ζάχαρη, 800 γρ. νερό, χυμός από 1 λεμόνι
Για την σιροπιαστή αμυγδαόπιτα αρχίζουμε βάζοντας στον κάδο του μίξερ το βούτυρο με την άχνη ζάχαρη και τους κρόκους και τα χτυπάμε με το φτερό, μέχρι να μαλακώσει το βούτυρο και να γίνει ένα λείο μείγμα, σαν κρέμα.Μεταφέρουμε το μείγμα σε ένα καθαρό μπολ και πλένουμε και στεγνώνουμε καλά τον κάδο.΄'λ[Βάζουμε σε αυτόν τα ασπράδια μαζί με την κρυσταλλική ζάχαρη και τα χτυπάμε με το σύρμα του μίξερ, σε χαμηλή ταχύτητα, για αρκετή ώρα, μέχρι να γίνει μια σφιχτή μαρέγκα.Αλέθουμε τα αμύγδαλα στο μούλτι (να μη γίνουν τελείως σκόνη) και τα ανακατεύουμε με το σιμιγδάλι.Ρίχνουμε τη μισή μαρέγκα στο αφράτο μείγμα του βουτύρου, ανακατεύουμε απαλά με μια σπάτουλα και προσθέτουμε το μείγμα αμυγδάλων - σιμιγδαλιού.Ανακατεύουμε ώστε να μοιραστεί ομοιόμορφα μέσα στο μείγμα και ενσωματώνουμε και την υπόλοιπη μαρέγκα, ανακατεύοντας απαλά με τη σπάτουλα.Προθερμαίνουμε το φούρνο στους 170° C.Βουτυρώνουμε και αλευρώνουμε ένα ορθογώνιο ταψί, διαστάσεων περίπου 35x25 εκ.Αδειάζουμε μέσα το μείγμα και το στρώνουμε ώστε να είναι ισόπαχο. Ψήνουμε για 45-50 λεπτά.Λίγο πριν το ξεφουρνίσουμε, φτιάχνουμε το σιρόπι.Για το σιρόπι βράζουμε σε ένα κατσαρολάκι τη ζάχαρη με το νερό και το χυμό λεμονιού για 3 - 4 λεπτά (από όταν αρχίσει ο κοχλασμός).Βγάζουμε το γλυκό από το φούρνο, το αφήνουμε να κρυώσει ελαφρώς και το κόβουμε σε κομμάτια.Το περιχύνουμε με το ζεστό σιρόπι, χρησιμοποιώντας την κουτάλα της σούπας.Σκεπάζουμε την σιροπιαστή αμυγδαλόπιτα με μια καθαρή πετσέτα και το αφήνουμε για περίπου 2 ώρες, ώστε να κρυώσει και να απορροφήσει το σιρόπι.
Αμύγδαλα,Αυγά,Ζάχαρη,Χορτοφαγικά